"สรรพากร" ลุยล้างผิดเอสเอ็มอีเสียภาษีไม่ถูกต้อง
กรมสรรพากรเดินหน้าล้างผิดผู้ประกอบการเอสเอ็มอีเสียภาษีไม่ถูกต้อง โดยไม่เอาผิดย้อนหลัง
26 ต.ค. 2558

กรมสรรพากรเดินหน้าล้างผิดผู้ประกอบการเอสเอ็มอีเสียภาษีไม่ถูกต้อง โดยไม่เอาผิดย้อนหลัง
นายประสงค์ พูนธเนศ อธิบดีกรมสรรพากร เปิดเผยว่า กรมสรรพากรเสนอให้กระทรวงการคลังดำเนินการให้ผู้ประกอบการเอสเอ็มอีที่ทำหลายบัญชี ให้มาทำบัญชีเสียภาษีให้ถูกต้องโดยที่ไม่ดำเนินการเอาผิดย้อนหลังที่เสียภาษีไม่ถูกต้อง คาดว่าจะประกาศออกมาเป็นของขวัญปีใหม่ให้กับผู้ประกอบการเอสเอ็มอี
นอกจากนี้ กรมสรรพากรยังได้เสนอคณะรัฐมนตรี (ครม.) เห็นชอบ ให้ผู้ประกอบการเอสเอ็มอีที่ซื้อเครื่องคอมพิวเตอร์ โปรแกรม ที่มาทำบัญชีเดียว รวมถึงการจ้างเด็กอาชีวะมาทำบัญชี ให้นำรายจ่ายดังกล่าวมาลดหย่อยภาษีได้ 2 เท่า
ทั้งนี้ ปัจจุบันมีผู้ประกอบการเอสเอ็มอีของประเทศอยู่ประมาณ 2.7 ล้านราย จดทะเบียนกับกระทรวงพาณิชย์ 4 แสนราย ในจำนวนนี้มีการเปิดและบริษัทไม่ดำเนินการ 1 แสนกว่าราย ทำให้มีผู้ประกอบการที่อยู่ในระบบจริงๆ ประมาณกว่า 2 แสนกว่าราย